Георги Пехливанов
Вампир(ка)

chitanka.info

Някога…когато си далече

заслушай се тогава в тишината,

сърцето ми ще чуеш…то ще плаче,

кървящо ще проклина самотата!

Заслушай се в(ъв) тъжната му песен,

мелодията ражда се в душата,

животът…знаем — никак не е лесен

и идва пак…след радостта — тъгата!

Танцувай с вятъра под ритъма на блуса,

косите си развей — бъди цинична!

Пий от сърцето…тази кръв гореща —

нощта за теб е доста романтична!

Ще падна мъртъв…някъде…далече,

за теб сърца милиони още има,

не си виновна — просто се увлече —

кръвта те стопли — в тази хладна зима!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.